**Miestny poplatok za rozvoj v obci podľa zák. 447/2015 Z.z**

**Predmet poplatku za rozvoj**

1. Predmetom poplatku za rozvoj je pozemná stavba na území obce, na ktorú bolo vydané právoplatné stavebné povolenie, ktorým sa povoľuje stavba ( ďalej len „ stavebné povolenie“)

**Vznik, zánik poplatkovej povinnosti a oznamovacia povinnosť**

1. Poplatková povinnosť vzniká dňom, vydania právoplatného stavebného povolenia, deň právoplatnosti rozhodnutia o povolení zmeny stavby pred jeho dokončením, deň právoplatnosti rozhodnutia o dodatočnom povolení stavby, deň ohlásenia stavby.
2. Poplatková povinnosť zaniká dňom, ktorým stavebné povolenie stratilo právoplatnosť, ak súčasne poplatník nezačal stavbu realizovať
3. Poplatník je povinný oznámiť obci najneskôr v deň vzniku poplatkovej povinnosti výmeru podlahovej plochy nadzemnej časti stavby podľa príslušného účelu využitia podlahovej plochy

**Poplatník**

1. Poplatníkom je fyzická alebo právnická osoba, ktorej bolo ako stavebníkovi vydané právoplatné stavebné povolenie
2. Poplatníkom nie je obec, alebo samosprávny kraj alebo štát, ktorá ako stavebník uskutočňuje stavbu na svojom území
3. Ak uskutočňuje stavbu viac stavebníkov uvedených v právoplatnom stavebnom povolení, poplatníkom je každý stavebník v rovnakom pomere, ak sa nedohodnú inak. Ak sa všetci poplatníci dohodnú, poplatníkov zastupuje jeden z nich (ďalej len „zástupca“) a ostatní poplatníci ručia za poplatok za rozvoj v rovnakom pomere, pričom túto skutočnosť zástupca písomne oznámi obci najneskôr v deň vzniku poplatkovej povinnosti.
4. Ak uskutočňujú stavbu manželia v rozsahu bezpodielového spoluvlastníctva manželov, poplatníkmi sú obaja manželia, ktorí ručia za poplatok za rozvoj spoločne a nerozdielne.

**Základ poplatku**

1. Základom poplatku za rozvoj je výmera nadzemnej časti podlahovej plochy realizovanej stavby v m2, pričom na účely tohto nariadenia sa za podlahovú plochu nadzemnej časti stavby považuje súčet výmery všetkých miestností v nadzemných podlažiach stavby.

**Sadzba poplatku za rozvoj**

1. Obec stanovuje sadzbu za poplatok za rozvoj na stavbu na bývanie 20 eur na m2

**Výpočet poplatku za rozvoj**

1. Poplatok za rozvoj sa vypočíta ako súčin základu poplatku ( výmera nadzemnej časti podlahovej plochy stavby v m2) znížený o 60 m2 sadzby poplatku platnej v čase vzniku poplatkovej povinnosti. Vypočítaný poplatok sa zaokrúhľuje na eurocenty nadol.

**Vyrubenie, splatnosť a platenie poplatku za rozvoj**

1. Poplatok za rozvoj vyrubí obec rozhodnutím.
2. Ak zastupuje poplatníkov zástupca určený v čl. 4 odst.3., obec vyrubí poplatok za rozvoj rozhodnutím v celkovej sume jednému z nich.
3. Vyrubený poplatok za rozvoj je splatný do 15 dní odo dňa nadobudnutia právoplatnosti rozhodnutia podľa ods.1.

**Vrátenie poplatku za rozvoj**

1. Ak poplatník neoznámi zánik poplatkovej povinnosti podľa čl. 3 odst. 2 obci do 60 dní odo dňa jej zániku, nárok na vrátenie poplatku za rozvoj zaniká.
2. Obec vráti poplatok za rozvoj poplatníkovi na základe žiadosti do 60 dní odo dňa právoplatnosti rozhodnutia o vrátení poplatku za rozvoj.

**Použitie výnosu**

1. Poplatok za rozvoj je príjmom rozpočtu obce
2. Výnos z poplatku za rozvoj je možné použiť na úhradu kapitálových výdavkov súvisiacich so stavbou : - miestnej komunikácie, parkovacích plôch, a technickej infraštruktúry
* Verejne prístupného parku, úpravou verejnej zelene

**Správa poplatku za rozvoj**

1. Správu poplatku za rozvoj vykonáva obec, ktorá ho na svojom území uložila.
2. Správou poplatku za rozvoj nie je možné poveriť iné právnické osoby alebo fyzické osoby.
3. Na správu poplatku za rozvoj sa vzťahuje osobitný predpis, ak čl. 4, čl. 7 až 10 tohto nariadenia neustanovujú inak